****

**V I L J A N D I L I N N**

**LINNAVOLIKOGU**

**EELARVE- JA ARENGUKOMISJONI**

**KOOSOLEKU PROTOKOLL**

Viljandi

 19. september 2024 nr 1-8/24/32

Algus kell 17.00, lõpp kell 19.00

**Koosolekut juhatas** Helmut Hallemaa

**Protokollis** Maria Kuldkepp

**Võtsid osa liikmed:** Harri Juhani Aaltonen, Helmut Hallemaa, Timo Tints, Malle Vahtra (Teams), Tõnis Tulp, Juhan-Mart Salumäe, Valter Kraavi (Teams), Rain Hüva (alates 17.27), Gunnar Veermäe

**Võtsid osa asendusliikmed:** Risto Kaljurand (R. Hüva asendusliige, Teams 17.00-17.27 min), Raul Kukk (I. Susi asendusliige, Teams)

**Puudusid:** Ando Kiviberg, Innar Susi, Villem Varik

**Koosolekul viibisid:** linnapea Johan-Kristjan Konovalov,abilinnapea Kalvi Märtin, abilinnapea Are Tints, rahandusameti juhataja Tiina-Mae Kuusik, linnavolikogu liige Jane Särg (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised.

Kinnitati järgmine päevakord.

**PÄEVAKORD:**

1. Viljandi Linnavolikogu määruste muutmine  (2024/284)

2. Viljandi linna 2024. aasta II lisaeelarve (2024/289)

3. Viljandi linna avalik tasuline parkimisala ja parkimistasu(2024/286)

4. Viljandi Linnavolikogu 27.01.2022 otsuse nr 28 muutmine  (2024/285)

5. Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2024/287)

6. Loa andmine varaliste kohustuste võtmiseks Viljandi Hoolekandekeskusele kaubiku N1  liisimiseks (2024/288)

7. Muud küsimused

**PÄEVAKORRAPUNKT NR 1**

**Viljandi Linnavolikogu määruste muutmine  (2024/284)**

**KUULATI:**

J.-K. Konovalov – eelnõu eesmärk on teha Viljandi Linnavolikogu määrustes muudatused, mis tulenevad varem otsustatud muudatustest linnavalitsuse kui asutuse struktuuris.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

Komisjoni esimees küsis, kas keegi nõuab ettepaneku hääletamist. Hääletamist ei nõutud ja komisjon toetas ettepanekut konsensusega.

**OTSUSTATI:**

Toetada eelnõu „Viljandi Linnavolikogu määruste muutmine  (2024/284)“.

**PÄEVAKORRAPUNKT NR 2**

**Viljandi linna 2024. aasta II lisaeelarve (2024/289)**

**KUULATI:**

J.-K. Konovalov – kinnitada Viljandi linna 2024. aasta II lisaeelarve kogumahuga 41 169 534 eurot.

**Küsimused:**

H. J. Aaltonen

**Sõnavõtud:**

H. Hallemaa, H. J. Aaltonen

Komisjoni esimees pani eelnõu hääletusele.

**Hääletati:**

7 poolt, 1 vastu, 2 erapooletut.

**OTSUSTATI:**

Toetada eelnõu „Viljandi linna 2024. aasta II lisaeelarve (2024/289)“.

**PÄEVAKORRAPUNKT NR 3**

**Viljandi linna avalik tasuline parkimisala ja parkimistasu (2024/286)**

**KUULATI:**

J.-K. Konovalov – eelnõu eesmärk on kehtestada:

1) Viljandi linna avalikul parkimisalal tasulise parkimise ala, mille piires parkimisel peab mootorsõiduki juht maksma parkimistasu mootorsõiduki ja selle haagise eest;

2) parkimistasu määrad, parkimistasu vabastused ja nende taotlemise kord ning viivistasu täpsustatud määr.

R. Hüva saabus kell 17.27

**Küsimused:**

H. J. Aaltonen, G. Veermäe, H. Hallemaa, J-M. Salumäe

**Sõnavõtud:**

T. Tulp, H. Hallemaa, H.-J. Aaltonen, G. Veermäe, R. Hüva

Komisjoni esimees tegi ettepaneku saata eelnõu II lugemisele ja esitada ettepanekud 30. septembriks Viljandi Linnavalitsusele, aadressidele claid.jezov@viljandi.ee ja/või viljandi@viljandi.ee. Vastuväiteid ei olnud.

Komisjoni esimees küsis, kas keegi nõuab ettepaneku hääletamist. Hääletamist ei nõutud ja komisjon toetas ettepanekut konsensusega.

**OTSUSTATI:**

1. Saata eelnõu „Viljandi linna avalik tasuline parkimisala ja parkimistasu (2024/286)“ II lugemisele.

2. Esitada ettepanekud 30. septembriks Viljandi Linnavalitsusele, aadressidele claid.jezov@viljandi.ee ja/või viljandi@viljandi.ee.

**PÄEVAKORRAPUNKT NR 4**

**Viljandi Linnavolikogu 27.01.2022 otsuse nr 28 muutmine****(2024/285)**

**KUULATI:**

K. Märtin – eelnõu eesmärk on muuta Viljandi Linnavolikogu 27.01.2022 otsuse nr 28 punkti 4.1, et hoonestajal Tennisekeskus OÜ oleks võimalik Ranna pst 7 kinnistus hoonestusalale paigaldada lisaks olemasolevale abihoonele ka välimüügikiosk.

**Küsimused:**

H. J. Aaltonen, R. Hüva

**Ettepanekud:**

R. Hüva – esitan omapoolse arvamuse ja teen ettepaneku asendada eelnõu punkti 4.1 olemasolev tekst alljärgnevaga:

4.1. Hoonestaja on kohustatud rajama hoonestusõigusega määratud hoonestusalale nelja väljakuga padelikeskuse koos ühe teenindava abihoonega. Lisaks võib hoonestaja hoonestusalale paigaldada teise abihoone, mille eest kohustub hoonestaja tasuma Viljandi  linnale hoonestusõiguse tasu 912,50 eurot aastas, Viljandi Linnavalitsuse arvelduskontole nr EE021010302005455005 SEB Pank või arvelduskontole nr EE342200221011977969 Swedbank, hiljemalt iga aasta 31. detsembriks.

Viljandi linnal on õigus korrigeerida hoonestusõiguse tasu vastavalt Eesti Statistikaameti avaldatud tarbijahinnaindeksi protsentuaalsele muutusele ning tasu korrigeeritakse mitte sagedamini kui üks kord viie aasta jooksul ja korraga mitte suuremas määras kui 20 %.

H. Hallemaa – teen ettepaneku paluda otsuses linnavalitsusel üle vaadata eelnõu (2024/285) sõnastus võttes arvesse linnavolikogu revisjonikomisjoni ning eelarve- ja arengukomisjoni koosolekutel esitatud arvamused.

Komisjoni esimees küsis, kas keegi nõuab ettepaneku hääletamist. Hääletamist ei nõutud ja komisjon toetas ettepanekut konsensusega.

Komisjoni esimees pani eelnõu koos muudatusettepanekutega hääletusele.

**Hääletati:**

10 poolt

**OTSUSTATI:**

1. Toetada eelnõu „Viljandi Linnavolikogu 27.01.2022 otsuse nr 28 muutmine  (2024/285)“ koos muudatusettepanekuga.

2. Paluda linnavalitsusel üle vaadata eelnõu (2024/285) sõnastus võttes arvesse linnavolikogu revisjonikomisjoni ning eelarve- ja arengukomisjoni koosolekutel esitatud arvamused.

**PÄEVAKORRAPUNKT NR 5**

**Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2024/287)**

**KUULATI:**

G. Veermäe selgitas eelnõu sisu, mille eesmärk on fikseerida Viljandi linna lasteaedades ja sõimedes ühtne kohatasu ja kaotada ära kohatasude sõltuvus alampalgast.

**Küsimused:**

H.-J. Aaltonen, H. Hallemaa, G. Veermäe, J-M. Salumäe

**Sõnavõtud:**

H.-J. Aaltonen, J.-M. Salumäe, H. Hallemaa

Komisjoni esimees pani eelnõu hääletusele.

**Hääletati:**

4 poolt, 5 erapooletut

**OTSUSTATI:**

Toetada eelnõu „Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2024/287)“.

**PÄEVAKORRAPUNKT NR 6**

**Loa andmine varaliste kohustuste võtmiseks Viljandi Hoolekandekeskusele kaubiku N1 liisimiseks (2024/288)**

**KUULATI:**

A. Tints – eelnõu eesmärk on saada Viljandi Linnavolikogult luba Viljandi Hoolekandekeskusele kahe istmereaga kaubiku N1 liisimiseks, kuna selleks vajaliku riigihanke tulemusena sõlmitava liisinglepinguga võetakse rahalisi kohustusi, mis ulatuvad 2029. eelarveaastasse.

H.-J. Aaltonen, T. Tints, G. Veermäe lahkusid Are Tintsi ettekande alguses kell 18.52.

Komisjoni liige G. Veermäe avaldas ja esitas kõigile linnavolikogu eelarve ja arengukomisjoni liikmetele nähtavalt ja kuuldavalt, käega seda üle kinnitades, oma toetava ja poolt seisukoha menetletava eelnõu (2024/288) kohta: Olen eelnõu „Poolt“!

**Küsimused:**

R. Hüva, T. Tulp

Komisjoni esimees pani eelnõu, muutmata, komisjoni liikmetele enne komisjoni koosolekut saadetud kujul, hääletusele.

**Hääletati:**

6 poolt, 1 vastu

Kokku on seega eelnõu (2024/288) poolt 7, vastu 1

**OTSUSTATI:**

Toetada eelnõu „Loa andmine varaliste kohustuste võtmiseks Viljandi Hoolekandekeskusele kaubiku N1 liisimiseks (2024/288)“.

(allkirjastatud digitaalselt) (allkirjastatud digitaalselt)

Helmut Hallemaa Maria Kuldkepp

koosoleku juhataja protokollija